钦定古今图书集成/明伦汇编/氏族典/第067卷 > 朱弘昭
## 钦定古今图书集成/明伦汇编/氏族典/第067卷 > 朱弘昭

按《五代史朱弘昭传》：“弘昭，太原人也。少事明宗为客
将。明宗即位，为文思使，董璋为东川节度使，乃以弘
昭为副使。还京师，迁左卫大将军、内客省使、宣徽南
院使。罢为左武卫上将军。久之，为山南东道节度使。
是时明宗已病，而秦王从荣祸起有端，枢密使范延
光、赵延寿日夕求去，以弘昭及冯赟代延寿，延光乃”
杀秦王而立愍帝。潞王从珂反，愍帝大惧，遣人召弘
昭计事。弘昭欲自裁，使者促弘昭入见，甚急，乃自投
于井以死。汉高祖即位，赠弘昭尚书令。